Et annet kallenavn på Uruguays landslag er «Los Charrúas» etter Charrúa-indianerne. Indianerne ble slaktet i et bakhold av nevøen til den daværende presidenten, og de fire siste ble fanget og sendt som utstilling til Paris, der de døde. Charrúa-indianerne har senere blitt symbol på tapperhet. Begrepet «Garra charrúa», egentlig charrúansk klo, men i overført betydning standhaftighet, handler om seier mot alle odds.